kardosdrur/scandi-wiki huggingface dataset:
Æresdivisionen 2011-12

Æresdivisionen 2011-2012 er  den 56. sæson siden serien blev etableret i 1955. Turneringen begyndte d. 5. august 2011 og bliver afsluttet i juni 2012. RKC Waalwijk er nyoprykker.

Tabel

Stadion

Målscorer
''Kilde: http://eredivisielive.nl/eredivisie/statistieken/topscorer/ , Soccerway 

Opdateret pr. 6. maj 2012 (slutningen på turneringen)

Fodboldsæson 2011-12
Fodbold i Nederlandene
Gerlev-prisen

Gerlev-prisen blev indstiftet i forbindelse med Gerlev Idrætshøjskoles 40-års-jubilæum i 1978. Den uddeles "for en indsats, som i en særlig grad har udviklet idrættens kvaliteter eller skabt fornyelse i synet på idrættens kulturelle placering og muligheder. Prisen gives til opmuntring af ytringsfrihed og demokrati og til støtte af initiativer, der tør anfægte den etablerede idrætspolitiske orden."

Prismodtagere 
 1978: Johs. Stræde
 1979: Radiomagasinet Clinch v/Jørgen Johansen og Claus Bøje
 1980: Ebbe Lundgaard og Benny Schytte
 1981: Henning Eichberg og Ole Nørskov
 1982: Helle Gotved
 1983: Per Skaarup og redaktørerne af “Dansk Ungdom og Idræt” Jens K. Thygesen og Ole Rasmussen
 1984: Planlægningsgruppen “Kvinder og Idræt” og Poul Albret, Information
 1985: Olav Ballisager og Charlotte Munksø
 1986: Torben Ulrich
 1987: Brita Haugen og Harald Hansen
 1988: Eske Holm og Steen Tinning
 1989: Bengt Saltin
 1990: Else Trangbæk og Ingerlise Koefoed
 1991: Leif Falk og Erik Rasmussen
 1992: Per Olov Enquist
 1993: T.S.T. 79
 1994: Vegard Ulvang
 1995: Henrik Madsen
 1996: Mads Øland
 1997: Andrew Jennings
 1998: Alessandro Donati
 1999: Finn Skårderud
 2000: Nick Horup
 2002: Anders Levinsen
 2003: Jens Sejer Andersen og Hans B. Skaset
 2004: GAM3
 2005: Out of Control v/Kenneth Fogel og Steen Koerner
 2006: Hans Bonde
 2008: Play the Game
 2009: Claus Jespersen
 2010: Peter Morell
 2011: Niels Jørgen Holdt
 2013: Ove Korsgaard
 2014: Brian Laudrup og Lars Høgh
 2015: Københavns Kommune
 2016: Preben Astrup og Lars Kruse, fra Get2sport
 2017: Dr. João Breda
 2018: Bjarne Ibsen
 2019: Helle Winther
 2020: Susanne Rishøj og Ane Eckerman, Erindringsdans®
 2021: Kasper Hjulmand
 2022: Finn Bygballe og Stanis Elsborg
 2023: Henrik H. Brandt

Kritik 
Gerlev-prisen regnedes tidligere som "idrættens PH-pris".

Med dens satsning på sportskritikken og som en del af miljøet omkring Gerlev Idrætshøjskole og Idrætsforsk var den i mange år ildeset i kredsen omkring den olympiske sport. Kai Holm, formand af Danmarks Idræts-Forbund, talte om et "kulturradikalt spinatbed".

Senere blev der kritiseret, at prisens oppositionelle fokus på "ytringsfrihed, demokrati og støtte af initiativer, der tør anfægte den etablerede idrætspolitiske orden," efterhånden var trådt i baggrunden.

En anden kritik hæftede sig ved, at kvinder, som fra 1982 til 1990 havde været markant blandt prismodtagerne, siden da ikke havde fået en Gerlev-pris.

Hædersbevisninger fra Danmark
Æresdivisionen 2010-11

Æresdivisionen 2010-2011 var den 55. sæson i Æresdivisionen. Den begyndte 6. august 2010 og blev afsluttet 29. maj 2011. 

FC Twente var regerende mester. De nyoprykkede hold var De Graafschap og Excelsior. 

Ajax blev mester og Willem II rykket ned.

Tabel

Stadions

Topscorere

Referencer 

Fodboldsæson 2010-11
Fodbold i Nederlandene
Belgiens håndboldlandshold (damer)

Belgiens håndboldlandshold for mænd er det kvindelige landshold i håndbold for Belgien. Det repræsenterer landet i internationale håndboldturneringer. Siden, 2006 har holdet, ikke spillet en eneste international kamp.

Eksterne henvisninger 
 Belgiens håndboldforbund 
 Belgien's håndboldforbund på ЕHF's hjemmeside 

Håndboldlandshold (damer)
Kvindehåndboldlandshold
Lars Waage

Lars Frederik Waage (født 2. oktober 1946 i Odder) er en dansk operasanger.

Lars Waage tog sin uddannelse fra Det Jyske Musikkonservatorium og Accademia di Santa Cecilia i Rom, og var herefter i 1975 – 1980 engageret ved operaen i Lübeck med gæstespil på andre tyske operahuse samt i Paris og Amsterdam.

Lars Waage har optrådt med samtlige danske symfoniorkestre, og har flere gange optrådt i radio og på TV. I 1980 – 1996 var Lars Waage fast engageret på Den Jyske Opera, og har her bl.a. sunget titelrollerne i Hertug Blåskægs Borg, Majakovskij, Usher og Gianni Schicchi. Senere sang Waage samme sted bl.a. Selim i "Tyrken i Italien", Jeronimus i "Maskarade", Marsk Stig i "Drot og Marsk", Kezal i "Den Solgte Brud", Jago i "Otello", Mefisto i "Faust", Pizzarro i "Fidelio" og Ford i "De lystige koner" i Windsor. Medvirkede i Den Jyske Operas internationalt anerkendte opsætninger af Wagners operaer, og sang således Wotan/Vandreren i "Nibelungens Ring" fra 1985 til 1996, Kurvenal i "Tristan og Isolde" og Amfortas i "Parsifal" i 1991. 

I 2003 sang Lars Waage Wotan i Den Ny Operas produktion af "Rhinguldet", og gentog sin rolle som Wotan i den første thailandske opførsel af "Rhinguldet" i 2006. 

I 1996 genopstod Den Fynske Opera med Lars Waage som kunstererisk leder, og han var ved roret her indtil 2006. I 2008 stiftedes Lars Waage-prisen, der uddeles til en yngre sanger, som har ydet en særlig præstation i en operaforestilling på Den Fynske Opera.

Medvirkede i 2010/2011 i Det Kongelige Teaters opsætning af Bo Holtens "Livlægens Besøg" i rollen som Rantzau. 

Lars Waage har fungeret som docent i sang og musikdramatik ved Det Fynske Musikkonservatorium fra midten af 80'erne til 2011 og været tilknyttet Det Kongelige Danske Musikkonservatorium som ekstern sanglærer.

Eksterne henvisinger 

 Den Store Danske

 Den Ny Opera, CV 

Operasangere fra Danmark
Riddere af Dannebrog
Personer fra Odder
Trangraven

Trangraven er en kanal på Christianshavn der ligger ud for Nyhavn i København.

Når Canal Tours Copenhagen, det tidligere DFDS Canal Tours, sejler gennem Christianshavn kommer de forbi Trangraven og noget af det område DFDS ejede i sin tid. DFDS værkstederne lå i et område mellem Knippelsbro og Trangraven. Omkring 1974 lå M/S Kronprins Frederik oplagt i Trangraven. I 2014 blev den trebenede Trangravsbroen indviet der, hvor kanalen møder Christianshavns Kanal.

Eksterne henvisninger 

Kanaler i Danmark
Christianshavn
Drinkin' and Courtin'

Drinkin' and Courtin' er et album fra The Dubliners udgivet i 1968.
De medvirkende er Ronnie Drew, Luke Kelly, Barney McKenna, Ciaran Bourke og John Sheahan.
Albummet nåede nr. 31 på UK Albums Chart i 1968.

To af numrene er instrumentalnumre, og fem af dem er humoristiske.

Albummet blev genudgivet i 1971 og 1974 under navnet I Know My Love.

Spor

Side Et 
 "Dirty Old Town"
 "Quare Bungle Rye"
 "Peggy Gordon"
 "Rattling Roaring Willie"
 "Carolan's Concerto" (instrumental)
 "The Herring"
 "The Parting Glass"

Side To 
 "Maids When You're Young Never Wed an Old Man"
 "Gentleman Soldier"
 "Hand Me Down Me Petticoat"
 "Flop Eared Mule (Donkey Reel)" (instrumental)
 "I Know My Love"
 "Mrs. McGrath"
 "Maid of the Sweet Brown Knowe"
 "My Little Son"

Referencer 

Album fra 1968
The Dubliners-album
Benedikts Plads

Benedikts Plads i Odense ligger ud til den sydlige del af Albanigade og er navngivet efter Knud den Helliges broder Benedikt.

Frem til 1950'erne dannede vejene Hjallesevej, Albanigade og Benediktsgade en trekant hvor vejene løb sammen, navngivet Trekanten. Midt på Trekanten stod Odense Vandtårn fra 1880'erne, som var en del af Danmarks første offentlige vandværk. Vandtårnet blev dog revet ned først i 1950'erne, for at gøre plads til det gadegennembrud som blev til Thomas B. Thriges Gade.

Efter nedrivningen af vandtårnet blev den del af terrænet, som ikke skulle anvendes til vej, udlagt til den plads som i dag bærer navnet Benedikts Plads. Fra 1952 til 1958 opførtes biografen Grand Teatret ud til pladsen. Biografen fungerede som premierebiograf frem til 1987, men genopstod i 1988 som diskotek under navnet Grand Palace. Diskoteket lukkede i løbet af 1990'erne. I dag huser bygningen bl.a. et Fakta-supermarked.

Fra 2016 til 2021 blev hele pladsen ombygget for at give plads til Benedikts Plads Station på Odense Letbane, der er ført skråt henover den. Pladsen blev samtidig udvidet ca. 50 % hen mod den gamle epidemisygehus, hvor der blev opsat bænke. Desuden blev der indrettet små byhaver på pladsen med stauder, græs og træer, og udenom dem kom der granitcirkler med siddepladser. En granitskulptur, der stod på pladsen i forvejen, fik også plads her. En vandpost blev placeret, hvor vandtårnet havde stået i sin tid. Endelig blev en grillbar flyttet fra hvor sporene anlagdes til en ny placering på pladsen.

Noter 

Torve og pladser i Odense
At It Again

At It Again er et album fra The Dubliners udgivet i 1968.
De medvirkende er Ronnie Drew, Luke Kelly, Barney McKenna, Ciaran Bourke og John Sheahan.

Albummet indeholde sangen "The Irish Navy", der er en satirisk sang, med tekst skrevet af Drew og Kelly. Melodien er skrevet af Sheahan.

Albummet er produceret af Tommy Scott. Det blev genudgivet i 1972, 1975 og 1978 under navnet Seven Deadly Sins. Rækkefølgen på sangene varierer på genudgivelserne.

Spor

Side Et 
 "Seven Deadly Sins"
 "Net Hauling Song"
 "Instrumental medley: Paddy's Gone to France, Skylark"
 "The Irish Navy" (skrevet af Drew og Kelly)
 "Nancy Whiskey"
 "Many Young Men of Twenty"

Side To 
 "The Gypsy Laddie|Tibby Dunbar"
 "'Darby O'Leary"
 "Molly Bawn"
 "Instrumental medley: The Piper's Chair, Bill Hart's Jig, The Night of St. Patrick"
 "Go to Sea No More"
 "The Dundee Weaver"
 "The Inniskillen Dragoons"
 "I Wish I Were Back in Liverpool"

Referencer 

Album fra 1968
The Dubliners-album
Live at the Albert Hall

Live at the Albert Hall er et livealbum fra The Dubliners udgivet i 1969 og er det sidste album med Major Minor Records.
De medvirkende er Ronnie Drew, Luke Kelly, Barney McKenna, Ciaran Bourke og John Sheahan.

Albummet blev optaget i 1968 i Royal Albert Hall, London, og indeholder live-versioner af nogle af deres hidtidige hits, samt en version af "Whiskey on a Sunday", der havde været et stort hit for Danny Doyle.

Albummet blev genudgivet i 1975 under navnet Live at The Albert Hall og igen i 1997 og 2003 under navnet The Dubliners Live. Udgaven fra 2003 var en del af tre-disc CD'en The Dubliners Platinum Collection
Sangen "Off to Dublin in the Green" (en rebelsk ballade) var med på den første udgivelse af albummet men er fjernet fra genudgivelserne.

Flere sange fra dette livealbum har været brugt til senere opsamlingsalbums.

Spor

Side Et 
 "Black Velvet Band"
 "McAlpine's Fusiliers"
 "Peggy Gordon"
 "Weila Waile"
 "Monto"
 "Cork Hornpipe"
 "Leaving of Liverpool"

Side To 
 "Whiskey on a Sunday"
 "I Wish I Were Back in Liverpool"
 "Flop-eared Mule"
 "Navvy Boots"
 "Whiskey in the Jar"
 "Maids When You're Young Never Wed an Old Man"
 "Seven Drunken Nights"
 "Off to Dublin in the Green"

Referencer 

The Dubliners-livealbum
Livealbum fra 1969
Bergsøes Plads

Bergsøes Plads i Odense ligger omkring krydset Langelinie/Læssøegade  i bydelen Fruens Bøge. Pladsen er navngivet efter den danske forfatter Vilhelm Bergsøe (1835-1911).

Kilder og eksterne henvisninger 
 Odense Kommune om Odenses historiske bynavne

Referencer 

Torve og pladser i Odense
Fruens Bøge
At Home with The Dubliners

At Home with The Dubliners er et album af The Dubliners udgivet i 1969.
De medvirkende er Ronnie Drew, Luke Kelly, Barney McKenna, Ciaran Bourke og John Sheahan. Det er det første album The Dubliners producerede med producerne Bill Martin og Phil Coulter. Deres kontrakt med Major Minor Records var ophørt og de havde skrevet ny kontrakt med EMI.

To sjældne sange er at finde på dette album; "Bold Princess Royal" og "The Beggarman". Den første findes kun på dette album, og den anden findes også i boks-sættet The Best of the Original Dubliners.

Albumcoveret forstiller The Dubliners der sidder foran kaminen i baglokalet (kaldet Tap Room) på The Wren's Nest Public House i Dublin.

Albummet blev genudgivet i 1989 under samme navn.

Spor

Side Et 
 "God Save Ireland"
 "Sam Hall"
 "Scholar/Teetaller"
 "Dainty Davy"
 "High Germany"
 "The Ballad of Persse O'Reilly|Humpty Dumpty"

Side To 
 "Molly Maguires"
 "Cuanla"
 "Lowlands of Holland"
 "Ragtime Annie"
 "Greenland Whale Fishery"
 "Saxon Shilling"

Referencer 

Album fra 1969
The Dubliners-album
Hauges Plads

Hauges Plads i Odense er en mindre plads i bydelen Bolbro som ligger i krydset mellem Middelfartvej og Stadionvej. Pladsen fik navnet i 1946 efter tidligere minister, folketingsmand og byrådsmedlem C.N. Hauge (1870 – 1940).

Kilder og eksterne henvisninger 
 Odense Kommune om Odenses historiske bynavne 

Torve og pladser i Odense
Polsøger

En polsøger efter VDE 0680 del 6 enpolet spændingstester op til 250 V vekselspænding) er et lille simpelt testværktøj til at fastslå om der er vekselspændinger i lavspændingsintervallet fra 100 V og op til 250 V i forhold til jordpotentialet ved frekvenser mellem 50 og 500 Hz. Typisk bliver en polsøger anvendt til at teste for spænding i lavspændings elforsyningsnet.

Typer 
Der findes forskellige måder og teknikker til at teste for en elfase.

Glimlampe 

Simple polsøgere består af en lille glimlampe og en formodstand i intervallet 820 kΩ til 1 MΩ, som er pakket ind i en prisgunstig gennemsigtig isoleret skruetrækker. skruetrækkerspidsen anvendes til at måle ved elektrisk kontakt (f.eks. i en stikdåse). Den anden ende af polsøgeren berøres let med en finger. Hvis spidsen rører en fase lyser glimlampen.

Eksterne henvisninger 

Måleinstrumenter
Val Thorens

Val Thorens er en by i Frankrig. Byen ligger i Tarentaise-dalen i Savoie i de franske alper. Byen ligger i kommunen Saint-Martin-de-Belleville i Savoie departementet beliggende i regionen Auvergne-Rhône-Alpes. Hovedbyen i Savoie departementet hedder Chambéry.

Byen ligger i 2.300meters højde og er en by af nyere dato - grundlagt i 1960. Udvikling af byen fra først i 1970'erne skete med henblik på at udvikle et velbeliggende skiområde. Landevejen til Val Thorens blev anlagt i 1969. Den blev videreført fra den nærmest liggende by Les Menuires. Der er 22.955 sengepladser til turister i byen.

Landevejen til Val Thorens slutter i byen, der ligger for enden af Belleville-dalen, som er en sidedal i den større dal Tarentaise. Byen består hovedsageligt af lejlighedskomplekser til turister samt hoteller.

Skiområdet - Val Thorens 
Byens navn er kendt for vinterportsstedet Val Thorens som en del af et større sammenhængende skiområde ved navn Les 3 Vallees (De Tre Dale). Storområdet består først og fremmest af skiområderne Meribel, Courchevel og Val Thorens. Skiområdet Val Thorens begyndte i 1971 med tre slæbelifter.

Val Thorens ligger i samme hoveddal (Tarentaise-dalen) med kendte skiområder som Val d'Isère og Tignes, Les Arcs og La Plagne (til sammen Paradiski) samt La Rosière og Valmorel. Som skiområde er det især populært blandt danske gymnasieelever, hvilket blandt andet refereres til i Snuffi og Valley!'s sang Afterski fra 2018.

Galleri

Tour de France i Val Thorens 
Val Thorens var i 1994 målby ved Tour de France for en bjergtape over 149 km med startby i Le Bourg-d'Oisans.

Val Thorens var i 2019 målby for for en bjergtape over 131 km med startby i Albertville. 
Etapen blev på grund af forventning om uvejr forkortet til 59 km, således den gik direkte fra Albertville til Val Thorens og ikke over bl.a. stigningen Cormet de Roselend som oprindeligt planlagt. Tillige var der sket jordskred på Cormet de Roselend.

Kildehenvisninger

Eksterne henvisninger 

Vintersportssteder i Frankrig
Tour de France-stigninger
Byer i Frankrig
Byer i Savoie
Auvergne-Rhône-Alpes
I. Vilh. Werners Plads

I. Vilh. Werners Plads ligger bag rådhuset i Odense. Pladsen er opkaldt efter Odenses borgmester fra 1937 til 1958, I. Vilh. Werner.

Pladsen var tidligere præget af en stor cirkel af træer. I dag fremstår den store over 1.200 m² plads dog som er spredt område, med en gennemgående cykkelsti, legeplads og parkering.

I udkanten af pladsen langs rådhuset ses Einar Utzon-Franks bronzestatue af Knud den Hellige fra 1953. Mest kendt er pladsen dog for at lægge plads til fortidsmindet Ruinen.

Ruinen
Ruinen stammer fra tiden lige efter Odenses brand i 1420. Kælderruinen var oprindeligt opbevaringsmagasin i en købmandsgård bygget i 1420 på Overgade 3 og er et af landets ældste bevarede rum beregnet til handelsvirksomhed. 
Kælderruinen blev oprindeligt fredet i 1919. Fredningen blev dog i 1960'erne, på foranledning af Odense Kommune, ophævet for at gøre plads til anlæggelsen af Thomas B. Thriges Gade.
Under arbejdet med nedbrydningen fandt man dog pludselig mere middelalderligt murværk. Nedbrydningen blev standset og det blev besluttet at bevare kælderruinen. Da ruinen dog stadig lå i vejen for anlæggelsen af det nye vejforløb, blev hele ruinen flyttet ca. 70 meter, rullet på skinner til sin daværende placering 8. juni 1971. Ruinen blev flyttet igen i 2017, da vejene igen blev ændret.

Kilder og eksterne henvisninger
 Kort beskrivelse af Ruinens historie
 Odense Kommune om pladsens areal

Torve og pladser i Odense
Yonkoma

er et format for tegneseriestriber med fire lige store billeder, oftest i lodret nedadgående rækkefølge. Afhængig af publikationen de bliver udgivet i, kan der dog også af og til være eksempler med en 2×2 opstilling, der så læses fra højre mod venstre. Yonkoma kan offentliggøres enkeltvis i f.eks. aviser, men de mere populære offentliggøres typisk flere sammen over 6-8 sider som kapitler i mangamagasiner for senere at blive samlet i bind. De enkelte yonkoma vil typisk have en afsluttende pointe, men ved at bringe flere sammen kan de også bruges til at fortælle små historier.

Ordet yonkoma kommer fra japansk, men stilen forekommer også udenfor Japan i de asiatiske lande og på det engelsksprogede marked.

Oprindelse 
Den første yonkoma blev lavet af Rakuten Kitazawa (der skrev under navnet Yasuji Kitazawa) i 1902. Den blev kaldet Jiji Manga og formodes inspireret af Frank Arthur Nankivell og Frederick Burr Opper.

Struktur 
Traditionelt følger yonkoma en struktur kendt som Kishoutenketsu. Ordet er en sammensætning af følgende fire kanji:
Ki: Det første billede etablerer historiens basis og sætter scenen for den.
Shou: Det andet billede udvikler historien på grundlag af det første billedes historieetablering.
Ten: Det tredje billede er klimaks, hvor der sker en uforudset udvikling.
Ketsu: Det fjerde billede rummer konklusionen eller pointen med resultatet af udviklingen i det tredje billede.

Brug 
Yonkoma forekommer i stort set alle slags publikationer i Japan, inklusive mangamagasiner, aviser, magasiner om spil og madlavning osv. Den enkelte yonkoma har som nævnt ofte en afsluttende pointe, men løbende udgivelser giver dog også mulighed for fortsættende historier. Nogle yonkoma beskæftiger sig også med alvorlige emner, men de fleste gør det dog med humor. Nogle almindelige mangaer bruger også af og til yonkoma som bonusmateriale, typisk ved afslutning af kapitler eller bind som en ikke-kanonisk vittighed til at supplere historien med. Modsat er der så også eksempler på yonkoma-serier, der supplerer med kapitler i mere traditionel mangaaform.

En del serier har også dannet basis for animeserier, heriblandt de nedenstående eksempler. Omsættelsen kan dog til tider være lidt af en udfordring med de i sagens natur hyppige pointer og korte kapitler, der skal forsøges kædet sammen i de typiske 25 minutters afsnit. Lykkes det kan det dog medføre stor popularitet for både anime og manga, sådan som det er sket for f.eks. Lucky Star og K-On!.

Eksempler på Yonkoma-manga 
 A Channel
 Azumanga Daioh – Populariserede den del af genren, der fokuserer på en gruppe af skoleelever, typisk piger, og deres ikke helt regelrette lærer.
 GA Geijutsuka Art Design Class
 Hidamari Sketch – Oversat til engelsk som Sunshine Sketch.
 K-On!
 Kill Me Baby
 Lucky Star
 Seitokai Yakuindomo
 Working!!

Noter 

Anime- og mangabegreber
Mercenary

Mercenary er et dansk heavy metal-band fra Aalborg og stiftet i 1991.

Medlemmer 
 Martin Buus – Guitar
 Jakob Mølbjerg – Guitar
 René Pedersen – Bas og Vokal
 Martin Nielsen – Trommer

Tidligere medlemmer 

 Henrik "Kral" Andersen – Bas og Vokal
 Morten Sandager – Keyboard
 Rasmus Jacobsen – Trommer
 Signar Petersen – Guitar
 Nikolaj Brinkman – Guitar
 Jakob Johnsen – Trommer
 Mikkel Sandager – Vokal
 Mike Park Nielsen – Trommer
 Andreas Wolff Hansen - Bas
 Peter Mathiesen – Trommer

Diskografi 
 Domicile Demo (1993)
 Gummizild Demo (1994)
 Supremacy EP (1996)
 First Breath (1998)
 Everblack (2002)
 11 dreams (2004)
 The Hours that Remain (2006)
 Retrospective (2006)
 Architect of Lies (2008)
 Metamorphosis (2011)
 Through Our Darkest Days (2013)
 Soundtrack For The End Times (2023)

Eksterne henvisninger 

 
 Officiel hjemmeside

Metalgrupper fra Danmark
Dødsmetalgrupper
Progressiv metal-grupper
Musikgrupper fra 1991
Eva Bendix

Eva Bendix (født 17. juli 1925 – 21. april 2017) var en dansk journalist og forfatter.

Bendix, der var datter af tegneren Hans Bendix, blev fra 1946 udlært ved den socialdemokratiske provinspresse og kom senere til Social-Demokraten, hvor hun specialiserede sig i kvindestoffet. I 1952 blev hun den første danske tv-speaker og havde sammen med Eva Maar programmet Magasin Eva, som de både tilrettelagde og var værter for. Fra 1966 var hun sammen med Lise Nørgaard, Merete Bjørn Hanssen og Nan Henningsen vært for P1-programmet Pressemøde, der havde skiftede aktuelle gæster i studiet. Året efter gik Eva Bendix freelance og skrev for flere dagblade og ugeblade.

Politisk havde hun været aktiv indenfor såvel fredsbevægelsen som kvindebevægelsen, ligesom hun i en menneskealder var tilknyttet Socialdemokratiet. En overgang var hun tillige opstillet som folketingskandidat for partiet. Hun var desuden medlem af Ritt Bjerregaards strikkeklub. Efter at have været passivt medlem af Socialdemokraterne i tre år meldte hun sig i 2008 ind i SF.

Bibliografi 
 Man siger tak (selvbiografi, 2003)
 Det skulle jeg måske ikke have sagt? (selvbiografi, 2009)

Kilde 
 Den Store Danske

Noter

Eksterne henvisninger 
 

Journalister fra Danmark
Selvbiografer fra Danmark
Socialdemokrater fra Danmark
Tidligere folketingskandidater fra Socialdemokraterne
Politikere fra SF
Eva
Dansksprogede forfattere fra Danmark
Glistrup

Glistrup har flere betydninger:

Personer 
 Ole Glistrup (1874−1956) − dansk købmand og strandingskommissionær
 Mogens Glistrup (1926−2008) − dansk advokat og politiker
 Jørgen Glistrup (født 1957) − dansk erhvervsleder og søn af Mogens Glistrup
 Jørgen Bro Glistrup (født 1934) − dansk tidligere stadsbibliotekar

Film 
 Glistrup (dokumentarfilm) − en dansk dokumentarfilm fra 2001 af Flemming Lyngse
 Spies & Glistrup − en dansk spillefilm fra 2013 af Christoffer Boe
Celine

Celine kan henvise til flere artikler:

 virkelige personer
 Louis-Ferdinand Céline – fransk forfatter
 Céline Dion – canadisk sangerinde
 Céline Dongo – håndboldspiller fra Elfenbenskysten

 fiktive personer
 Hagbard Celine – fiktiv eventyrer

 andet
 Celine (mærke) –  fransk modehus